b'\n_START_ARTICLE_\nSipaliwini\n_START_PARAGRAPH_\nSipaliwini on yksi Surinamen kymmenest\xc3\xa4 piirist\xc3\xa4, ja kattaa maan etel\xc3\xa4osan. Se on pinta-alaltaan suurin, 130 567 neli\xc3\xb6kilometri\xc3\xa4, mutta asukkaita on vain noin 34\xc2\xa0000 (2004). Piirill\xc3\xa4 ei ole varsinaista p\xc3\xa4\xc3\xa4kaupunkia.  Sipaliwini on varsinkin etel\xc3\xa4- ja it\xc3\xa4osiltaan l\xc3\xa4hes asumaton._NEWLINE_Sipaliwinin etel\xc3\xa4osa on savannia, joka jatkuu Brasilian puolelle. Sinne on perustettu tuhannen neli\xc3\xb6kilometrin laajuinen Sipaliwinin luonnonsuojelualue. Se tunnetaan ainutlaatuisista el\xc3\xa4inlajeistaan, kuten endeemisest\xc3\xa4 sininuolimyrkkysammakosta.'